**NACRT**

Na temelju članka 78. Zakona o komunalnom gospodarstvu („Narodne novine“ br. 68/18) i članka 33 Statuta Grada Gospića („Službeni Vjesnik“ Grada Gospića, 7/09, 5/10, 7/10, 1/12, 2/12, 3/13 , 7/15, 1/18), Gradsko vijeće Grada Gospića, dana \_\_\_\_\_\_\_2018. godine, donosi

**ODLUKU**

**o komunalnom doprinosu**

1. **OPĆE ODREDBE**

Članak 1.

1. Ovom Odlukom se određuje:
2. visina komunalnog doprinosa na području Grada Gospića,
3. područje zona u Gradu Gospiću za plaćanje komunalnog doprinosa,
4. obveznici plaćanja komunalnog doprinosa (u daljnjem tekstu: Obveznik ili Obveznici),
5. jedinična vrijednost komunalnog doprinosa utvrđena po m3 građevine za pojedine zone,
6. način i rokovi plaćanja komunalnog doprinosa,
7. uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa,
8. obračun komunalnog doprinosa,
9. rješenje o komunalnom doprinosu.

Članak 2.

1. Komunalni doprinos je novčano javno davanje koje se plaća za korištenje komunalne infrastrukture na području Grada Gospića i položajne pogodnosti građevinskog zemljišta u naselju prilikom građenja ili ozakonjenja građevine, ako Zakonom o komunalnom gospodarstvu nije propisano drugačije.
2. Komunalni doprinos je namjenski prihod proračuna Grada Gospića koji se može koristiti samo za financiranje građenja i održavanja komunalne infrastrukture u skladu s Programom građenja komunalne infrastrukture i Programom održavanja komunalne infrastrukture koje donosi Gradsko vijeće Grada Gospića za kalendarsku godinu.
3. **ZONE ZA PLAĆANJE KOMUNALNOG DOPRINOSA**

Članak 3.

1. Zone na području Grada Gospića za plaćanje komunalnog doprinosa određuju se s obzirom na uređenost i opremljenost zone komunalnom infrastrukturom i položaj područja zone na području Grada Gospića.
2. Položaj zona na području Gradu Gospiću određuje se s obzirom na:
3. udaljenost od središta u naselju
4. dostupnost građevina javne i društvene namjene
5. dostupnost građevina opskrbe i usluga

Članak 4.

1. Na području Grada Gospića utvrđuju se četiri zone za plaćanje komunalnog doprinosa:
2. Prva zona obuhvaća naselje Gospić
3. Druga zona obuhvaća prigradska naselja: Budak, Lički Osik (stari i novi), Ostrvica, Bilaj, Novoselo Bilajsko, Divoselo, Žabica, Kaniža Gospićka, Smiljan i Smiljansko Polje.
4. Treća zona obuhvaća ostala naselja (koja nisu navedena u točkama 1. i 2. iznad) na području Grada Gospića: [Aleksinica](https://hr.wikipedia.org/wiki/Aleksinica), [Barlete](https://hr.wikipedia.org/wiki/Barlete), [Brezik](https://hr.wikipedia.org/wiki/Brezik_(Gospi%C4%87)), [Brušane](https://hr.wikipedia.org/wiki/Bru%C5%A1ane), [Bužim](https://hr.wikipedia.org/wiki/Bu%C5%BEim_(Gospi%C4%87)), [Debelo Brdo I](https://hr.wikipedia.org/wiki/Debelo_Brdo_I), [Debelo Brdo II](https://hr.wikipedia.org/wiki/Debelo_Brdo_II), [Donje Pazarište](https://hr.wikipedia.org/wiki/Donje_Pazari%C5%A1te), [Drenovac Radučki](https://hr.wikipedia.org/wiki/Drenovac_Radu%C4%8Dki), [Kalinovača](https://hr.wikipedia.org/wiki/Kalinova%C4%8Da), [Klanac](https://hr.wikipedia.org/wiki/Klanac_(Gospi%C4%87)), [Kruščica](https://hr.wikipedia.org/wiki/Kru%C5%A1%C4%8Dica_(Gospi%C4%87)), [Kruškovac](https://hr.wikipedia.org/wiki/Kru%C5%A1kovac_(Gospi%C4%87)), [Kukljić](https://hr.wikipedia.org/wiki/Kuklji%C4%87), [Lički Čitluk](https://hr.wikipedia.org/wiki/Li%C4%8Dki_%C4%8Citluk), [Lički Novi](https://hr.wikipedia.org/wiki/Li%C4%8Dki_Novi), [Ribnik](https://hr.wikipedia.org/wiki/Li%C4%8Dki_Ribnik), [Lipe](https://hr.wikipedia.org/wiki/Lipe_(Gospi%C4%87)), [Mala Plana](https://hr.wikipedia.org/wiki/Mala_Plana), [Medak](https://hr.wikipedia.org/wiki/Medak), [Mogorić](https://hr.wikipedia.org/wiki/Mogori%C4%87), [Mušaluk](https://hr.wikipedia.org/wiki/Mu%C5%A1aluk), [Novoselo Trnovačko](https://hr.wikipedia.org/wiki/Novoselo_Trnova%C4%8Dko), [Ornice](https://hr.wikipedia.org/wiki/Ornice), [Oteš](https://hr.wikipedia.org/wiki/Ote%C5%A1), [Pavlovac Vrebački](https://hr.wikipedia.org/wiki/Pavlovac_Vreba%C4%8Dki), [Počitelj](https://hr.wikipedia.org/wiki/Po%C4%8Ditelj_(Gospi%C4%87)), [Podastrana](https://hr.wikipedia.org/wiki/Podastrana), [Podoštra](https://hr.wikipedia.org/wiki/Podo%C5%A1tra), [Popovača Pazariška](https://hr.wikipedia.org/wiki/Popova%C4%8Da_Pazari%C5%A1ka), [Rastoka](https://hr.wikipedia.org/wiki/Rastoka_(Gospi%C4%87)), [Rizvanuša](https://hr.wikipedia.org/wiki/Rizvanu%C5%A1a), [Široka Kula](https://hr.wikipedia.org/wiki/%C5%A0iroka_Kula), [Trnovac](https://hr.wikipedia.org/wiki/Trnovac_(Gospi%C4%87)), [Vaganac](https://hr.wikipedia.org/wiki/Vaganac), [Velika Plana](https://hr.wikipedia.org/wiki/Velika_Plana), [Veliki Žitnik](https://hr.wikipedia.org/wiki/Veliki_%C5%BDitnik), [Vranovine](https://hr.wikipedia.org/wiki/Vranovine), [Vrebac](https://hr.wikipedia.org/wiki/Vrebac), [Zavođe](https://hr.wikipedia.org/wiki/Zavo%C4%91e).
5. Četvrta zona obuhvaća područje poduzetničkih zona (poslovnih i industrijskih).
6. **JEDINIČNA VRIJEDNOST KOMUNALNOG DOPRINOSA**

Članak 5.

1. Jedinične vrijednosti komunalnog doprinosa po pojedinim zonama u Gradu Gospiću (u kunama) iznose:

|  |  |  |  |  |  |
| --- | --- | --- | --- | --- | --- |
|  | NAMJENA | 1. ZONA | 1. ZONA | 1. ZONA | 1. ZONA |
| 1. | STAMBENA GRAĐEVINA | 60,00 kn/m3 | 30,00 kn/m3 | 10,00 kn/m3 | - |
| 2. | POSLOVNA GRAĐEVINA  proizvodna djelatnost  poljoprivredna djelatnost | 60,00 kn/m3 | 20,00 kn/m3 | 10,00 kn/m3 | 20,00 kn/m3 |
| 3. | POSLOVNA GRAĐEVINA  ostale djelatnosti | 70,00 kn/m3 | 60,00 kn/m3 | 40,00 kn/m3 | 60,00 kn/m3 |

|  |  |  |  |  |  |
| --- | --- | --- | --- | --- | --- |
|  | KOMUNALNA INFRASTRUKTURA | 1. ZONA | 1. ZONA | 1. ZONA | 1. ZONA |
| 1. | JAVNE POVRŠINE | 25% | 25% | 25% | 25% |
| 2. | NERAZVRSTANE CESTE | 50% | 50% | 50% | 50% |
| 3. | GROBLJA | 15% | 15% | 15% | 15% |
| 4. | JAVNA RASVJETA | 10% | 10% | 10% | 10% |

1. Jedinična vrijednost komunalnog doprinosa za prvu zonu u Gradu Gospiću ne može biti viša od 10% prosječnih troškova građenja kubnog metra (m3) građevine u Republici Hrvatskoj.
2. Prosječne troškove građenja objavljuje ministar nadležan za graditeljstvo.
3. **OBVEZNICI PLAĆANJA KOMUNALNOG DOPRINOSA**

Članak 6.

1. Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa i osobe određene člankom 22. Zakona o postupanju s nezakonito izgrađenim zgradama.
2. Grad Gospić ne plaća komunalni doprinos na svom području
3. **OBRAČUN PLAĆANJA KOMUNALNOG DOPRINOSA**

Članak 7.

1. Visina komunalnog doprinosa utvrđuje se umnoškom jedinične vrijednosti komunalnog doprinosa iz članka 5. ove Odluke i obujma građevine.
2. Komunalni doprinos za zgrade obračunava se množenjem obujma zgrade koja se gradi ili je izgrađena izraženog u metrima kubnim (m3) s jediničnom vrijednošću komunalnog doprinosa u zoni u kojoj se zgrada gradi ili je izgrađena.
3. Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja, obračunava se množenjem tlocrtne površine građevine koja se gradi ili je izgrađena izražene u četvornim metrima (m2) s jediničnom vrijednošću komunalnog doprinosa u zoni u kojoj se građevina gradi ili je izgrađena.
4. Posebnim pravilnikom ministar pobliže propisuje način utvrđivanja obujma i površine građevine u svrhu obračuna komunalnog doprinosa.

Članak 8.

1. Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu zgrade u odnosu na prijašnji obujam zgrade.
2. Ako je obujam zgrade koja se gradi manji ili jednak obujmu postojeće zgrade koja se uklanja ne plaća se komunalni doprinos, a o čemu Gradski upravni odjel za komunalnu djelatnost, stanovanje, graditeljstvo i zaštitu okoliša donosi rješenje kojim se utvrđuje da ne postoji obveza plaćanja komunalnog doprinosa.
3. Odredbe članka 7. ove Odluke i odredbe ovoga članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.
4. **NAČIN I ROKOVI PLAĆANJA KOMUNALNOG DOPRINOSA**

Članak 9.

1. Komunalni doprinos Obveznik plaća na poslovni račun Grada Gospića na temelju rješenja koje donosi Gradski upravni odjel za komunalnu djelatnost, stanovanje, graditeljstvo i zaštitu okoliša u roku od 15 dana od dana izvršnosti rješenja o komunalnom doprinosu.
2. Potvrdu o uplaćenom komunalnom doprinosu izdaje Gradski upravni odjel za komunalnu djelatnost, stanovanje, graditeljstvo i zaštitu okoliša.
3. Komunalni doprinos, Obveznik može platiti jednokratno ili u 12 mjesečnih obroka u roku od godinu dana od dana izvršnosti rješenja o komunalnom doprinosu, uz uvjet da prvi obrok ne može biti manji od 30% ukupne obveze plaćanja komunalnog doprinosa. Ostalih 11 mjesečnih obroka su jednakog iznosa.
4. U slučaju obročne otplate komunalnog doprinosa pravne osobe i obrtnici dužni su za preostali iznos osigurati ovjerenu zadužnicu u visini preostalog duga sa obračunatom zateznom zakonskom kamatom. U slučaju da pravna osoba ne plati uzastopno dvije rate naplata zadužnice se realizira u punom dospjelom iznosu.
5. U slučaju obročne otplate komunalnog doprinosa fizičke osobe, kao sredstvo osiguranja plaćanja dužne su osigurati administrativnu zabranu dužnika, sudužnika ili jamca u visini zaplijene 1/3 mjesečne plaće, ovjerenu kod javnog bilježnika. U slučaju da fizička osoba ne plati uzastopno dvije rate, naplata administrativne zabrane se realizira u punom dospjelom iznosu preostalog duga, a u slučaju daljnjeg neplaćanja provest će se postupak ovrhe sukladno pravomoćnom rješenju o komunalnom doprinosu i na temelju njega, izdanog rješenja o ovrsi.
6. Obveznik može u svako doba preostali dug platiti odjednom.
7. U slučaju obročne otplate komunalnog doprinosa obračunava se zakonska zatezna kamata.
8. **OSLOBAĐANJE OD PLAĆANJA KOMUNALNOG DOPRINOSA**

Članak 10.

1. Komunalni doprinos ne plaća se za građenje i ozakonjenje:
2. komunalne infrastrukture i vatrogasnih domova
3. vojnih građevina
4. prometne, vodne, komunikacijske i elektroničke komunikacijske infrastrukture
5. nadzemnih i podzemnih produktovoda i vodova
6. sportskih i dječjih igrališta
7. ograda, zidova i potpornih zidova
8. parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvata zahvata u prostoru postojeće građevine ili na postojećoj građevini, koji su namijenjeni uporabi te građevine
9. spomenika

Članak 11.

1. Obveznici (fizička ili pravna osoba, vlasnici ili korisnici nekretnina) koji započinju ili proširuju poslovanje za obavljanje proizvodne djelatnosti imaju popust na iznos komunalnog doprinosa. Popust ovisi o:
   1. broju novozaposlenih osoba kod započinjanja poslovanja u periodu od jedne godine od početka poslovanja.
   2. broju povećanja novozaposlenih osoba kod proširenja poslovanja u periodu od jedne godine od proširenja poslovanja.

i prikazan je u tablici ispod.

|  |  |
| --- | --- |
| početak poslovanja ili proširenje poslovanja | |
| broj novozaposlenih osoba | popust na iznos komunalnog doprinosa |
| do 10 | 20% |
| od 11 do 20 | 30% |
| od 21 do 50 | 40% |
| više od 50 | 50% |

Članak 12.

1. Odobrenje popusta Rješenjem donosi Gradski upravni odjel za komunalnu djelatnost, stanovanje, graditeljstvo i zaštitu okoliša po zahtjevu Obveznika koji započinju ili proširuju poslovanje za obavljanje proizvodne djelatnosti. Obveznici koji proširuju poslovanje dužni su uz zahtjev dostaviti i priloženu Izjavu o broju zaposlenih (iz Hrvatskog zavoda za zapošljavanje).
2. Obveznici su dužni dostaviti Izjavu o broju zaposlenih (iz Hrvatskog zavoda za zapošljavanje) godinu dana nakon što su predali zahtjev za popust, u protivnom gube pravo na popust i moraju platiti puni iznos komunalnog doprinosa uključujući zakonsku zateznu kamatu.
3. Ukoliko Obveznici koji započinju ili proširuju poslovanje za obavljanje proizvodne djelatnosti ne povećaju broj novozaposlenih osoba prema odredbama ove Odluke gube pravo na popust i moraju platiti puni iznos komunalnog doprinosa uključujući zakonsku zateznu kamatu.

Članak 13.

1. U slučaju korištenja popusta na komunalni doprinos Obveznici (pravne osobe i obrtnici) dužni su osigurati ovjerenu zadužnicu u visini punog iznosa komunalnog doprinosa sa obračunatom zateznom zakonskom kamatom. U slučaju da Obveznici (pravne osobe i obrtnici) koji koriste popust na bilo koji način prekrše odredbe ove Odluke naplata zadužnice se realizira u punom dospjelom iznosu.
2. U slučaju korištenja popusta na komunalni doprinos Obveznici (fizičke osobe) kao sredstvo osiguranja plaćanja dužne su osigurati administrativnu zabranu dužnika, sudužnika ili jamca u visini zaplijene 1/3 mjesečne plaće, ovjerenu kod javnog bilježnika. U slučaju da Obveznici (fizičke osobe) koji koriste popust na bilo koji način prekrše odredbe ove Odluke provest će se postupak ovrhe sukladno pravomoćnom rješenju o komunalnom doprinosu i na temelju njega, izdanog rješenja o ovrsi.

Članak 14.

1. Obveznici (investitori) koji grade objekte za:
2. javnu kulturnu djelatnost
3. vjerske objekte
4. objekte obrane i unutarnjih poslova
5. športske građevine
6. obrazovne građevine
7. muzeje
8. dječje vrtiće
9. javna vatrogasna postrojba
10. dobrovoljno vatrogasno društvo
11. objekte socijalne zaštite i zdravstva
12. dom za starije i nemoćne osobe
13. ustanove kojih je osnivač Grad Gospić
14. trgovačka društva u kojima Grad Gospić ima većinski vlasnički udio
15. ustanove i objekti od posebnog interesa za Grad Gospić određeni posebnim Zaključkom.

mogu se osloboditi obveze plaćanja komunalnog doprinosa u cijelosti odnosno komunalni doprinos može se utvrditi u iznosu manjem od iznosa utvrđenog prema odredbama ove Odluke.

1. O oslobađanju odnosno umanjenju visine komunalnog doprinosa i utvrđivanju njegove visine u smislu prethodnog stavka, odlučuje na prijedlog gradonačelnika Gradsko vijeće posebnom Odlukom.

Članak 15.

1. Od obveze plaćanja komunalnog doprinosa oslobađaju se u potpunosti nekretnine koje koriste.
   1. osnovne škole na području Grada Gospića
   2. ustanove kojima je osnivač Grad Gospić

Članak 16.

1. Obveznici (investitori) mogu biti oslobođeni plaćanja komunalnog doprinosa kod izgradnje objekata koji su od javnog i/ili općeg gospodarskog interesa.
2. Na prijedlog gradonačelnika Gradsko vijeće posebnom Odlukom odlučuje koji su objekti od javnog i/ili općeg gospodarskog interesa.

Članak 17.

1. Gradonačelnik je dužan utvrditi izvor sredstava u gradskom Proračunu iz kojih će se namiriti iznos za oslobađanje od plaćanja komunalnog doprinosa.
2. **RJEŠENJE O KOMUNALNOM DOPRINOSU**

Članak 18.

1. Rješenje o komunalnom doprinosu, temeljem ove Odluke donosi Gradski upravni odjel za komunalnu djelatnost, stanovanje, graditeljstvo i zaštitu okoliša u postupku pokrenutom po:
2. službenoj dužnosti (donosi se u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema Zakonu o gradnji može graditi bez građevinske dozvole).
3. po zahtjevu stranke (donosi se u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja).
4. Ako je Grad Gospić u skladu sa Zakonom o prostornom uređenju sklopio ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, Rješenje o komunalnom doprinosu donosi se i u skladu s tim ugovorom. Ugovara se plaćanje komunalnog doprinosa u iznosu stvarnih troškova sukladno odredbama Zakona o komunalnom gospodarstvu. Obveznik plaćanja komunalnog doprinosa mora provesti postupak javne nabave u skladu sa Zakonom o javnoj nabavi i dužan je o pokretanju postupka obavijestiti Gradski upravni odjel za komunalnu djelatnost, stanovanje, graditeljstvo i zaštitu okoliša te uključiti njegovog predstavnika u postupak javne nabave. Postupak javne nabave može provesti i Grad Gospić.
5. U slučaju da su troškovi izgradnje predmetnih objekata komunalne infrastrukture manji od utvrđenog iznosa komunalnog doprinosa Obveznik je dužan platiti njegovu razliku.
6. Gradsko vijeće Grada Gospića na prijedlog gradonačelnika i gradonačelnik (sukladno iznosu o kojem prema Zakonu može samostalno odlučivati) donose Odluku o financiranju komunalne infrastrukture.

Članak 19.

1. Rješenje o komunalnom doprinosu iz prethodnog članka ove Odluke sadrži:
2. podatke o Obvezniku komunalnog doprinosa
3. iznos sredstava komunalnog doprinosa koji je Obveznik dužan platiti
4. obvezu, način i rokove plaćanja komunalnog doprinosa i
5. prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa.
6. Rješenje o komunalnom doprinosu koje nema sadržaj propisan prethodnim stavkom ovog članka, ništavo je.

Članak 20.

1. Rješenje o komunalnom doprinosu donosi se i ovršava u postupku i na način propisan zakonom (Opći porezni zakon) kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.
2. Protiv:
3. rješenja o komunalnom doprinosu,
4. rješenja o njegovoj ovrsi,
5. rješenja o njegovoj izmjeni,
6. dopuni, ukidanju ili poništenju,
7. rješenja o odbijanju ili odbacivanju zahtjeva za donošenje tog rješenja te
8. rješenja o obustavi postupka,

može se izjaviti žalba o kojoj odlučuje upravno tijelo Ličko-senjske županije nadležno za poslove komunalnog gospodarstva

Članak 21.

1. Rješenje o komunalnom doprinosu donosi se:
2. po pravomoćnosti građevinske dozvole,
3. odnosno rješenja o izvedenom stanju,
4. a u slučaju građenja građevine koja se prema posebnim propisima grade bez građevinske dozvole
5. nakon prijave početka građenja ili
6. nakon početka građenja.
7. Iznimno od prethodnog stavka ovog članka rješenje o komunalnom doprinosu za skladište i građevinu namijenjenu proizvodnji donosi se:
8. po pravomoćnosti uporabne dozvole,
9. odnosno nakon što se građevina te namjene počela koristiti, ako se koristi bez uporabne dozvole.
10. Uporabna dozvola za skladište ili građevinu namijenjenu proizvodnji na području Grada Gospića, mora biti dostavljena na znanje Gradskom upravnom odjelu za komunalnu djelatnost, stanovanje, graditeljstvo i zaštitu okoliša na čijem se području nalazi skladište, odnosno građevina.

Članak 22.

1. Ako je izmijenjena građevinska dozvola, drugi akt za građenje ili glavni projekt, na način koji utječe na obračun komunalnog doprinosa, Gradski upravni odjel za komunalnu djelatnost, stanovanje, graditeljstvo i zaštitu okoliša po službenoj dužnosti ili po zahtjevu Obveznika komunalnog doprinosa ili investitora izmijeniti će ovršno, odnosno pravomoćno rješenje o komunalnom doprinosu.
2. Rješenjem o izmjeni Rješenja o komunalnom doprinosu u slučaju iz prethodnog stavka, obračunat će se komunalni doprinos prema izmjeni te odrediti plaćanje ili povrat razlike komunalnog doprinosa prema Odluci o komunalnom doprinosu, po kojoj je rješenje o komunalnom doprinosu doneseno.
3. Kod povrata, Obveznik, odnosno investitor nemaju pravo na kamatu.

Članak 23.

1. Gradski upravni odjel za komunalnu djelatnost, stanovanje, graditeljstvo i zaštitu okoliša poništiti će po zahtjevu Obveznika komunalnog doprinosa ili investitora, ovršno, odnosno pravomoćno rješenje o komunalnom doprinosu, ako je građevinska dozvola, drugi akt za građenje oglašen ništavim ili je poništen bez zahtjeva ili suglasnosti investitora.
2. Rješenjem o poništenju Rješenja o komunalnom doprinosu, odrediti će se i povrat komunalnog doprinosa u roku maksimalno do dvije godine od dana izvršnosti Rješenja o komunalnom doprinosu.
3. Kod povrata, Obveznik, odnosno investitor nemaju pravo na kamatu.

Članak 24.

1. Komunalni doprinos koji je plaćen za građenje građevine na temelju građevinske dozvole, odnosno drugog akta za građenje koji je prestao važiti jer građenje nije započeto ili koji je poništen na zahtjev ili uz suglasnost investitora, pa će stoga Gradski upravni odjel za komunalnu djelatnost, stanovanje, graditeljstvo i zaštitu okoliša uračunati komunalni doprinos kao plaćeni dio komunalnog doprinosa na istom ili drugom zemljištu na području Grada Gospića, ako to zatraži Obveznik komunalnog doprinosa ili investitor.
2. Obveznik komunalnog doprinosa, odnosno investitor nema pravo na kamatu za uplaćeni iznos, niti na kamatu za iznos koji se uračunava kao plaćeni dio komunalnog doprinosa koji se plaća za građenje na istom ili drugom zemljištu.
3. **PRIJELAZNE I ZAVRŠNE ODREDBE**

Članak 25.

1. Postupci donošenja Rješenja započeti do dana stupanja na snagu ove Odluke dovršit će se po odredbama Odluke o komunalnom doprinosu Grada Gospića („Službeni vjesnik Grada Gospića“ broj 04/11, 01/13, 03/13 i 02/15).

Članak 26.

1. Stupanjem na snagu ove Odluke stavlja se izvan snage Odluka o komunalnom doprinosu Grada Gospića („Službeni vjesnik Grada Gospića“ broj 04/11, 01/13, 03/13 i 02/15).

Članak 27.

1. Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 363-02/18-01/6

URBROJ: 2125/01-04-18-\_\_

Gospić, \_\_\_\_\_\_\_\_\_\_\_\_ 2019. godine

Predsjednik Gradskog vijeća

Grada Gospića

**Petar Radošević, v.r.**